अमेरिका में दिखी रहस्यमयी ‘डूम्स डे फिश’, क्या सच में लाती है तबाही का संकेत?

समुद्र की गहराईयों में कई अनोखे जीव रहते हैं, लेकिन कभी-कभी कुछ ऐसे जीव भी दिख जाते हैं जो सभी को हैरान कर देते हैं। ऐसा ही एक जीव है ओअरफिश, जिसे ‘डूम्स डे फिश’ भी कहा जाता है। अमेरिका के कैलिफोर्निया में कुछ गोताखोरों ने समुद्र के किनारे इस दुर्लभ मछली को देखा। यह मछली लगभग 4 मीटर लंबी थी, जो इसे और भी अद्भुत बनाती है।

क्यों कहते हैं इसे ‘डूम्स डे फिश’?

ओअरफिश को ‘डूम्स डे फिश’ या ‘एंड ऑफ द वर्ल्ड फिश’ कहा जाता है, क्योंकि इसका दिखना प्राकृतिक आपदाओं का संकेत माना जाता है। जापानी लोककथाओं में इसका जिक्र एक अशुभ संकेत के रूप में किया गया है। माना जाता है कि यह मछली जब भी समुद्र के किनारे दिखती है, तो उसके बाद भूकंप या सुनामी जैसी आपदाएं आ सकती हैं। इस मान्यता ने इस मछली को एक रहस्यमयी और डरावनी छवि दी है।

ओअरफिश की अनोखी बनावट और जीवनशैली

ओअरफिश का वैज्ञानिक नाम रेगलेक्स ग्लेसने है। यह मछली सामान्यत समुद्र के 200 से 1000 मीटर की गहराई में रहती है, जहाँ सूर्य की किरणें भी नहीं पहुँच पातीं। इसकी लंबाई और अनोखी बनावट इसे और भी रहस्यमयी बनाती है। क्योंकि यह मछली इतनी गहराई में रहती है, इसलिए इसे देखना बेहद दुर्लभ होता है। कैलिफोर्निया में इसे देखना भी एक दुर्लभ घटना थी, क्योंकि यह केवल 20वीं बार था जब इसे यहाँ देखा गया।